CELEX: 32017R1344
Language: ro
Date: 2017-07-18 00:00:00
Title: Regulamentul de punere în aplicare (UE) 2017/1344 al Comisiei din 18 iulie 2017 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun

19.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 186/3
               
            REGULAMENTUL DE PUNERE ÎN APLICARE (UE) 2017/1344 AL COMISIEI
      din 18 iulie 2017
      de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (e),
      întrucât:
      
                  (1)
               
               
                  Regulamentul (CEE) nr. 2658/87 a stabilit o nomenclatură a mărfurilor (denumită în continuare „Nomenclatura combinată” sau „NC”), care figurează în anexa I la regulamentul menționat.
               
            
                  (2)
               
               
                  Formularea actuală a notelor complementare 4 și 5 de la capitolul 17, precum și a notelor complementare 3 și 4 de la capitolul 21 din Nomenclatura combinată, se referă la articolul 42 din Regulamentul (CE) nr. 951/2006 al Comisiei (2), care stabilește metodele de calculare a conținutului de zaharoză din zahărul brut și din anumite siropuri.
               
            
                  (3)
               
               
                  Alineatele (2), (3) și (4) de la articolul 42 din Regulamentul (CE) nr. 951/2006 vor fi eliminate cu efect de la 1 octombrie 2017, din cauza modificării sistemului cotelor aferente producției de zahăr, ca urmare a schimbărilor survenite în politica agricolă. În consecință, trimiterile la articolul 42 din Regulamentul (CE) nr. 951/2006 din notele complementare 4 și 5 de la capitolul 17 și din notele complementare 3 și 4 de la capitolul 21 vor deveni caduce.
               
            
                  (4)
               
               
                  În interesul securității juridice și pentru a se evita crearea unui vid juridic, este necesară modificarea notelor complementare susmenționate și integrarea metodelor analitice aplicabile direct în aceste note.
               
            
                  (5)
               
               
                  Ținând cont de îmbunătățirile survenite la nivelul metodelor de analiză pentru determinarea conținutului de zahăr, metoda analitică utilizată pentru calcularea conținutului de zahăr al anumitor produse aflate sub incidența capitolului 17, care poate fi influențată de matricea eșantionului sau de compușii interferenți, ar trebui înlocuită cu metoda cromatografiei lichide de înaltă performanță („metoda HPLC”).
               
            
                  (6)
               
               
                  Cu toate acestea, pentru o serie de alte produse aflate sub incidența capitolului 17, precum și pentru produse aflate sub incidența capitolului 21, în cazul cărora conținutul de zahăr nu se bazează exclusiv pe zaharoză, fructoză, glucoză și maltoză, din cauza prezenței altor zaharuri, metoda HPLC nu poate fi aplicată. În cazul produselor respective, conținutul de zaharoză, inclusiv conținutul de alte zaharuri exprimat în zaharoză, ar trebui se fie determinat prin metoda refractometrică în conformitate cu anexa la Regulamentul de punere în aplicare (UE) nr. 974/2014 al Comisiei (3).
               
            
                  (7)
               
               
                  Pentru a se asigura interpretarea uniformă a Nomenclaturii combinate la nivelul întregii Uniuni în ceea ce privește determinarea conținutului de zahăr al anumitor produse, ar trebui să se modifice notele complementare 4 și 5 de la capitolul 17, precum și notele complementare 3 și 4 de la capitolul 21 din partea a doua a Nomenclaturii combinate.
               
            
                  (8)
               
               
                  Prin urmare, Regulamentul (CEE) nr. 2658/87 ar trebui modificat în consecință.
               
            
                  (9)
               
               
                  Alineatele (2), (3) și (4) de la articolul 42 din Regulamentul (CE) nr. 951/2006 vor fi abrogate cu efect de la 1 octombrie 2017. Prin urmare, prezentul regulament ar trebui să se aplice de la aceeași dată.
               
            
                  (10)
               
               
                  Măsurile prevăzute de prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Partea a doua a anexei I la Regulamentul (CEE) nr. 2658/87 se modifică după cum urmează:
      
                  (a)
               
               
                  La capitolul 17, notele complementare 4 și 5 se înlocuiesc cu următorul text:
                  
                              „4.
                              
                           
                           
                              Pentru produsele de la subpozițiile 1702 20 10, 1702 60 95 și 1702 90 71, conținutul de zahăr (zaharoză, fructoză, glucoză și maltoză, unde fructoza și glucoza sunt exprimate în echivalent de zaharoză) se determină prin aplicarea metodei cromatografiei lichide de înaltă performanță («metoda HPLC»), utilizând următoarea formulă:
                              
                                 S + 0,95 × (F + G) + M
                              
                              
                                 unde:
                              
                              
                                           
                                       
                                       
                                          
                                             «S» este conținutul de zaharoză determinat prin metoda HPLC;
                                          
                                       
                                    
                                           
                                       
                                       
                                          
                                             «F» este conținutul de fructoză determinat prin metoda HPLC;
                                          
                                       
                                    
                                           
                                       
                                       
                                          
                                             «G» este conținutul de glucoză determinat prin metoda HPLC;
                                          
                                       
                                    
                                           
                                       
                                       
                                          
                                             «M» este conținutul de maltoză determinat prin metoda HPLC.
                                          
                                       
                                    
                                 Pentru produsele de la subpozițiile 1702 60 80, 1702 90 80 și 1702 90 95, conținutul de zaharoză, inclusiv conținutul de alte zaharuri exprimat în zaharoză, se determină prin metoda refractometrică [exprimat în grade Brix în conformitate cu anexa la Regulamentul de punere în aplicare (UE) nr. 974/2014 al Comisiei
                                  (*1)]. Pentru produsele de la subpozițiile 1702 60 80 și 1702 90 80, conversia rezultatelor în echivalent de zaharoză se obține prin înmulțirea gradelor Brix cu coeficientul 0,95.
                           
                        
                              
                                 5.
                              
                           
                           
                              În sensul subpozițiilor 1702 30 10, 1702 40 10, 1702 60 10 și 1702 90 30, termenul „izoglucoză” înseamnă produsul obținut din glucoză sau din polimerii acesteia, cu un conținut în greutate, în stare uscată, de minimum 10 % fructoză.
                              
                                 Pentru produsele de la aceste subpoziții, conținutul de zaharoză, inclusiv conținutul de alte zaharuri exprimat în zaharoză, se determină prin metoda refractometrică [exprimat în grade Brix în conformitate cu anexa la Regulamentul (UE) nr. 974/2014].
                              
                           
                        
                     (*1)  Regulamentul de punere în aplicare (UE) nr. 974/2014 al Comisiei din 11 septembrie 2014 de stabilire a metodei refractometrice de măsurare a reziduului uscat solubil din produsele prelucrate pe bază de fructe și legume în vederea clasificării lor în Nomenclatura combinată (JO L 274, 16.9.2014, p. 6).”"
						
               
            
                  (b)
               
               
                  La capitolul 21, notele complementare 3 și 4 se înlocuiesc cu următorul text:
                  
                              „3.
                              
                           
                           
                              În sensul subpoziției 2106 90 30, termenul «izoglucoză» înseamnă produsul obținut din glucoză sau din polimerii acesteia, cu un conținut în greutate, în stare uscată, de minimum 10 % fructoză.
                           
                        
                              
                                 4.
                              
                           
                           
                              
                                 Pentru produsele de la subpozițiile 2106 90 30 și 2106 90 59, conținutul de zaharoză, inclusiv conținutul de alte zaharuri exprimat în zaharoză, se determină prin metoda refractometrică [exprimat în grade Brix în conformitate cu anexa la Regulamentul de punere în aplicare (UE) nr. 974/2014 al Comisiei]
                                  (*2).
                           
                        
                     (*2)  Regulamentul de punere în aplicare (UE) nr. 974/2014 al Comisiei din 11 septembrie 2014 de stabilire a metodei refractometrice de măsurare a reziduului uscat solubil din produsele prelucrate pe bază de fructe și legume în vederea clasificării lor în Nomenclatura combinată (JO L 274, 16.9.2014, p. 6).”"
						
               
            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 1 octombrie 2017.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 18 iulie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 256, 7.9.1987, p. 1.
      
         (2)  Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (JO L 178, 1.7.2006, p. 24).
      
         (3)  Regulamentul de punere în aplicare (UE) nr. 974/2014 al Comisiei din 11 septembrie 2014 de stabilire a metodei refractometrice de măsurare a reziduului uscat solubil din produsele prelucrate pe bază de fructe și legume în vederea clasificării lor în Nomenclatura combinată (JO L 274, 16.9.2014, p. 6).